《正月尾雪》
宋代·张侃

今岁春来晚，晴寒比旧添。云深天欲雪，风定瓦堆盐。

幽艳迷琼屑，前山隐翠尖。诗人疑是瑞，就唤野人占。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。